
F 1000 

125 
fa Er 
AS Di Pueblo A ¿ELA 
DOS PERSONA HAYA SIN BIDA; POSIBLEMENTE HOMBER 
A MATA SU PAREHA Y DESPUES MATA SU MES 


Oké Take Away 


Nos Special 


Cuminda 


Jorge Miguel Garcia Moreno naci 20 april 1988 (35 aña) na Venezuela 
Leilia Gregoria Contreras Romero naci 01 augustus 1974 (49 aña) na Aruba 


DRIVE BY SHOOTING DEN DRIEMASTERSTRAAT A 
COSTA BIDA DI UN DAMA 


Wardacosta ta asisti den buskeda 
di persona riba sunfish na Aruba 

GANA 1000 FLORIN CU SOLO DI PUEBLO PA “BACK 2 SCHOOL 


Premionan ta wordo anuncia dia 15 di Augustus 2023. 


Tira e coupon aki den buzon na oficina di Solo di Pueblo na Sta Cruz 110, solamente entre 20r di atardi cu 4or di atardi. 

1000 florin 


Celular E 


1000 florin 


E-mail: 


—Cuerpo Policial ta Informa— 


DOS PERSONA A WORDO HAYA SIN BIDA 


E caso aki ta den pleno investigacion 


Diaranson despues di 6'or di mainta central di 
polis ta wordo notifica cu lo mester tin un auto 
para na Bushiribana y banda di dje lo tin hende 
homber abao na suela y no ta dunando señal di 
bida. 

Pa motibo di e situacion akita despacha patruya 
di polis di biaha na e sitio di e sucedido. Na 
yegada di e patruya, ta constata cu enberdad 
tin un curpa sin bida banda di un auto . 


Recherche, polis técnico y dokter forensico ta 
presenta na e sitio pa cuminsa e investigacion. 
Alabez departamento di slachtofferhulp tambe 


a wordo poni na altura. 


Investigacion a continua na unda na prome 
instante no por a identifica e curpa. Dor di 
esaki a bay controla na ken e auto ta pertenece. 
Asina a bay na e cas di e persona cu e auto ta 
registra y eynan a topa e curpa sin bida di un 
dama den e cas. 

E caso ta den pleno investigacion y no por 
informa cu exactitud kiko por a pasa. 

Nos por informa cu tin dos persona cu a fayece 
den e caso aki. 


Ta trata di e persona masculino cu yama Jorge 
Miguel Garcia Moreno naci 20 april 1988 (35 
aña) na Venezuela. 

Tambe un dama cu yama Leilia Gregoria 
Contreras Romero naci 01 augustus 1974 (49 
aña) na Aruba. 

Cuerpo Policial ta haci un apelacion na esnan 
cu sa algo of mira algo pa yama e tiplijn di polis 
cu ta 11141. 

Cuerpo Policial ta manda palabra di condolencia 
na ambos famia di e fayecidonan. 


MINISTER ENDY CROES A RICIBI RELATO DI AÑA 2022 DI 
BIBLIOTECA NACIONAL ARUBA 


A brinda informacion actualisa di e trabounan realisa na 
Biblioteca Nacional Aruba 


Diamars atardi, Minister 
Endy Croes a reuni Sra. 
Astrid Britten, directora di 
Biblioteca Nacional Aruba 
(BNA). Sra. Astrid Britten 
a entrega mandatario di 
Enseñansa y Deporte e 
relato anual di aña 2022. 
Durante e encuentro a 
dialoga riba diferente 
topico. Sra. Britten a duna 
informacion actualisa di 
renobacion di Biblioteca 
Nacional Aruba. Manera 
ta conoci, a instala e 
airconan grandi di 60 
ton y demas airco tur a 
wordo cambia. Ademas, 
a cambia tur bentana- y 
portanan y ranca tur e 
kozijnnan putri, pa pone 
kozijn di aluminium. Un 
compania ta atendiendo 
cu erenobacion di un parti 
di e dak cu tabata lek hopi. 
Pues den un solo palabra ta 
haciendo un mantencion 


grandi y/of renobacion 
pa asina por garantisa 
cu biblioteca den un bon 
condicion, modernisa y cu 
ta cumpli cu tur standard 
pa e proximo 10 pa 15 
aña. Tambe, Sra. Astrid 
Britten a informa Minister 
Endy Croes cu dia 5 di 
mei ultimo, personal di 
BNA a haya informacion 
di representantenan di 
Departamento di Recurso 
Humano Aruba (DRH) 
di Land Aruba Academy. 
Esaki ta un plataforma 
digital di enseñansa 
gratis pa tur trahado 
publico. E proyecto aki a 
wordo introduci dia 2 di 
mei 2023, den cuadro di 
introduccion dieprograma 
di "prestatiemanagement" 
manera ta stipula den 
e  landspakket. Land 
Aruba Academy ta 
brinda oportunidad na 


empleadonan publico 
pa sigui centenares di 
curso. Un variedad di 
hermentnan pa yuda 
empleadonan publico 
traha riba nan mes y sigui 
profesionalisa. 


Tambe, Sra. Britten a 
entrega mandatario di 
Enseñansa e relatonan di 
e Conferencia di Acuril cu 
a tuma luga di 4 pa 8 di 
juni na Kingston, Jamaica. 
Banda di esaki, dia 13, 
14 y 15 di juni ultimo, un 
total di 13 empleado di 
BNA a sigui e curso digital 
“Summer Institute 2023”. 
Por ultimo, Sra. Britten 
a informa Minister Endy 
Croes di e “89th World 
Library and Information 
Congress (IFLA WLIC) 
2023” cu ta tuma luga den 
luna di augustus proximo 
na Rotterdam, Hulanda. 


Un congreso grandi unda 
cu Koninklijke Biblioteek 
tin un programa hopi 


popular y interesante. 
Biblioteca Nacional Aruba 
ta bay ta bon representa 
pa Sra. Astrid Britten, 
Sra. Lilian Semeleer y 


Sra. Zetsia Ponson den 
e conferencia grandi 
aki. Pa conclui, Minister 
Endy Croes a expresa cu 
e tabata un reunion hopi 
informativo y fructifero 
unda a trata hopi topico. 


Cie 

Amor fatal: Homber a mata su pareha 
y despues a comete suicidio 


Den menos cu 12 ora, Aruba a 
conoce tres morto. Dos dama 
asesina y un homber cu a pone fin 
na su bida. 


Bushiribana/Washington: 
Diaranson den oranan trempan 
di mainta a bin topa un auto Suv 
Honda Blanco y patras di e auto a 
bin topa cu un homber benta abou 
cu no tabata duna señal di bida. 


Polis y autoridadnan competente 
a bay na e sitio. Dokter forensico 
Dr. Scholten a constata morto di e 
persona aki di fam Garcia Moreno. 
E auto tabata pertenece na un 
dama Colombiano yama Leila 
Contreras. 

Despues di un investigacion 
intenso a bin resulta cu e homber 
MiGuel Garcia Moreno, lo a pone 
fin na su bida, 


Miguel Garcia Moreno 
recientemente a cuminsa traha 
como trainer na Cuts and Curves 
na Paradera. 


Al 
E 
Did 


> a 

AE j 
- wA 

Un rato despues a bin topa den un 
cas na Washington un dama cu no 
tabata duna señal di bida. Dokter 
a presenta y a constata morto di 
Leila Contreras, un fysioterapista. 


Mesora a cera e area di e cas 
y autoridad a cuminsa cu un 
investigacion. A bin resulta cu 
Miguel Garcia Moreno lo a asesina 
Leila Contreras, despues a bay 
Bushiribana y a pone fin na su 
bida. 

Homber sin bida haya benta banda di su 
auto na Bushiribana 


Bushiribana:  Diaranson 
den oranan trempan di 
mainta lo a bin topa cu un 
SUV marca Honda, color 
Blanco, e auto tabata para 
cara pa lama net panort 
di e ruina di Bushiribana. 
Un par di meter patras di e 
auto tabata tin un homber 
den short benta abou den 
e tera. Den e area unda e 
homber tabata benta por a 
nota rastronan den e tera 
cu ta indica cu un porsibel 
lucha of bringamento lo 
por a tuma lugar eynan. 

Polis y ambulance mesora 
a wordo avisa. Hopi lihe 
polis a yega na e sitio y a 
nota cu tin un indicacion 


cu posibelmente lo no ta 
trata di un morto natural. 
E auto tabata gestart y 
e porta di auto habri, e 
homber benta na suela no 
tabata mustra di ta duna 
señal di bida. Mesora a pidi 
pa autoridad competente. 


Na yegada di ambulance 
e  paramediconan no 
por a haci nada mas pa 
e victima, y a pidi pa un 
dokter. Dokter forensico 
Dr. Scholten a presenta pa 
constata morto. 


Varios unidad di polis a 
presenta pa cera e area. 
Tambe por a mira na e sitio 


departamento tecnico di 
polis cu mesora a cuminsa 
investigacionnan 


cu e 


necesario. Janine di 
Slachtofferhulp tambe 
tabata na e sitio pa atende 


cu cualke familiar o 
amistad di e victima cu lo 
por presenta. 


Homber seriamente herida; despues di a 
cay cu su bicicleta electrico 


Tanki Leendert - Diamars 
anochi algo pasa di g'or 
polis a bay pura panort di e 
rotonde di Tanki Leendert, 
cu ta conecta cu Watty Vos 
Boulevard pa un accidente 
di brommer cu auto. 


Na yegada di autoridad, 


AR ES 
berdad a bin haya un 
cabayero ariba caminda 
drumi y cu herida serio 
patras di su cabes. 


Polis no a haya un 
brommer, pero si ta haya 
un bicicleta electrico. 


Pues no tawata trata di 
auto cu brommer. Na 
e sitio polisnan a haya 
informacion di testigonan 
cu e homber ariba e 
bicicleta pa un of otro 
motibo a cay hopi duro y 
dal su cabes. 


Polis ta pensa cu kizas un 
auto por a pasa cerca y e 
man di e bicicleta a mishi 
cu e auto causando cu e ta 
perde control y dal abou 
duro. 


Na yegada di 
Paramediconan, nan ta 
constata cu e homber 
aunke e tawata comunica 
cu nan a ricibi golpi hopi 
fuerte patras di su cabes. 

Y esaki tawata sangra 


masha hopi. 


Momento cu a bise cu 
e mester bay Hospitaal 
eynan e la cuminsa bisa 
cu no, pero su actuacion 
ta mas bien door di e golpi 
fuerte ricibi. 


Polis di trafico a tuma 
dato, mientras e homber 
tawata den ambulance 
unda cu Paramediconan a 
keda trat'e y tambe papia 
cu ne cu ta bon pa e bay 
Hospitaal mirando e sla cu 
e la ricibi. 

Drive by shooting den Driemasterstraat a 
costa bida di un dama 


Driemasterstraat i 
Oranjestad: 

Diamars algo prome cu 
11'or di anochi a tuma luga 
un drive by shooting den 
Driemasterstraat, un dama 
a ricibi varios impacto di 
bala y un rato despues a 
fayece. 


Un testigo a conta nos 
reportero cu e lo a scucha 
mas o menos un 8 tiro 
ney. Tambe segun testigo e 
persona cu a los e tironan 
a huy for di e sitio den un 
Toyota Yaris Blanco. 

E dama despues di a ricibi 
e impactonan di bala a 
cay boca bou riba vloer y 
a keda gravemente herida. 
Personanan cu lo a scucha 
of mira kiko a pasa mesora 
a bati alarma. 


Varios unidad di polis 
mesora a presenta na e sitio 
y a pidi pa autoridadnan 
competente, esta 
recherche di Oranjestad, 


departamento Tecnico di 
polis, slachtofferhulp y 
tambe pa un dokter. 


Na momento cu ambulance 
a yega e paramediconan no 
por a haci nada mas pa e 
victima. E dama a fayece 
di e impactonan di bala cu 
e la ricibi. 

Autoridad a cera e area 
completamente pa asina 
haci e investigacionnan 
necesario un pickup cu 
tabata staciona cerca di 
unda e dama a wordo tira 
tambe a ricibi un of mas 
impacto di bala. 


No a dura mucho, cu 
autoridad a bin localisa 
e Toyota Yaris Blanco 
banda di Aruba Juniors 
den Emmastraat. Mesora 
varios unidad policial 
a bay na e sitio, e auto 
a wordo confisca y aki 
tambe a cuminsa cu un 
investigacion. 


LAND ARUBA ACADEMY 


Un plataforma digital di enseñansa 
gratis pa tur trahado publico 


E 700+ masterclass, video, documento y curso online 
Œ Diferente articulo cu conocemento pa tur profesion 
Œ Disponibel 24/7 for di cualkier luga 


Bo persona no ta registra ainda? 
Tuma contacto cu bo departamento pa por registra y haya 
acceso na e plataforma. 


¿H 


“E Curason di Progreso Humano” 


DEPARTAMENTO 
RecursoHumano 

Dialuna mainta, durante 
e conferencia di prensa 
di Gobierno di Aruba, 
Presidente di Xavier 
University School of 
Medicine, señor Ravi 
Bhooplapur, dr. Arun 
Dubey, dr. Kevin Pawlak y 
señor Frank Croes hunto 
cu Minister di Educacion 
Endy Croes, a haci entrega 
di dos beca na balor di Awg 
189.000. ebecanan awordo 
entrega na studiantenan 
Darlene Dol y Vanya 
Tromp, dos studiante 
Arubiano cu tin e pasion 
pa continua nan estudio 
den medicina. E becanan 
ta cubri 4 aña di estudio 
completamente gratis pa e 
dos studiantenan aki. 


Prome Minister Evelyn 
Wever-Croes ta gradici 
Xavier University School 


Prome Minister Evelyn Wever-Croes: 


PROME MINISTER TA GRADICI XAVIER UNIVERSITY PA TUR 
E INVERSIONNAN HACI DEN ECONOMIA Y DEN SISTEMA DI 
EDUCACION DI PAIS ARUBA 
Pabien na studiantenan Darlene Dol y Vanya Tromp cu 
nan beca ricibi 


of Medicine pa kere den 
pais Aruba, y pa tur e 
inversionnan cu nan 
ta haciendo den nos 
economia, na unda ya nan 
a construi un campus na 
Hato cu ta conta cu 198 
camber. Na momento aki 


nan ta den construccion 
di e siguiente fase cu lo tin 
otro auditorio, laboratorio 
y klas lokaalnan. 


E inversion di Xavier 
University ta uno di 70 
miyon dollar. Tambe, 
Prome Minister ta gradici 
Minister Endy Croes pa su 
vision y determinacion den 
engradece nos sistema di 
enseñansa, guiando Xavier 
University den e direccion 


necesario pa yuda nos 
sistema di educacion na 
Aruba. 


Prome Minister ta felicita 
Darlene Dol y Vanya 
Tromp pa a logra bini na 
remarca pa e beca aki, 
pasando nan evaluacion y 
entrevista exitosamente. 
“Mi ta desea boso tur clase 
di exito den boso estudio 
durante e siguiente 4 
añanan. Masha pabien na 


e mayornan y demas famia 
cu e logro di boso yiunan, 
y na Xavier University pa 
duna e studiantenan aki 
e oportunidad grandi di 
yega na un profesion asina 
importante na Aruba mes. 
Mi ta sumamente orguyoso 
di nos studiantenan y 
spera cu pronto nos por 
conta cu dos di e miho 
docternan aki na Aruba," 
Prome Minister a expresa. 

Via test di ADN a bin sali na cla cu un mucha 
muhe migrante di 8 aña a wordo sexualmente 
abusa pa 67 homber 


Na e frontera di Mexico 
cu Merca, a bin topa cu 
un mucha muher (8) cu a 
wordo sexualmente abusa 
pa 67 homber. E abusonan 
aki a sosode ora cu e 
mucha-muhé tabata trata 
di crusa frontera hunto 
cu su mayornan y algun 
otro persona mas, pa asina 
busca un miho futuro na 
Merca. 

Segun informacion di 
polis, e grupo di cual 
e mucha muhe tabata 
forma parti di dje a wordo 
intercepta na caminda 
pa delincuentenan cu 
supuestamente ta afilia 
cu cartelnan di droga. E 
delicuentenan a asesina 
e hombernan cu tabata 
forma parti di e grupo, 
esaki incluyendo tata 
di e mucha. E mama y e 
criatura so a sobrevivi. 
Dianan despues autoridad 
a logra localisa nan dos 
y manera ta custumber a 
haci un examen medico 
rutinario cu nan. 


E caso a haya atencion 
weekend pasa, apesar cu 
esaki a sosode na April 
caba, pasobra na momento 
cu a topa cu e mama cu 
yiu no tabata sa ainda cu 
e mucha a sufri asina hopi 
abuso, ta recientemente un 
examen medico a revela 
e trauma horibel aki cu e 
criatura a sufri. 

Ta durante e examen 
medico cu a bin sali na cla 
e gravedad di e abusonan 
sexual cu e criatura mester 
a pasa aden. Segun e 
doktenan e mucha tabata 
asina trauma cu e no por 
a papia mas. Esaki ta e 
resultado di e multiple 
abusonan serio cu eœ 
criatura mester a soporta. 
E resultado di e ADN ta 
bisa cu a bin encontra 
restonan di sperma di 
67 diferente homber den 
curpa di e mucha. 

Segun e specialistanan cu 
ta tratando e mucha a bisa 
cu e mucha a perde habla 
pa motibo cu durante e 
anochinan cu e tabata 


wordo abusa sexualmente 
e pober tabata keda grita 
so di dolor. 


Maske autoridad Mericano 
no a duna mas detaye 
di e caso aki. No ta 


descarta cu esaki ta e 
unico caso asina grave, 
pasobra hopi imigrante 
cu ta trata di drenta Merca 
ilegalmente Merca ta pasa 
den experiencianan hopi 
traumatico.E identidad 


di e criatura no a wordo 
revela, ni e informacion 
di e delicuentenan cu lo ta 
responsabel pa e abusonan 
sexual cometi cu e criatura 
aki. 


Wardacosta ta asisti den buskeda di persona 
riba sunfish na Aruba 


Ayera nochi diamars 18 di juli, pa mas o 
menos 20:00 di anochi, Wardacosta a ricibi 
un notifikashon di un persona maskulino, ku a 
sali for di 17:00 di atardi for di area di Bucuti, 
riba un sunfish ku no a regresa bek. 


Mesora a alerta e avion Dash-8 i e boto 
‘Metal Shark’ di Wardacosta pa kuminsa ku e 


buskeda. 


Pa mas o menos 21:34 di anochi, e notisia 
a drenta ku e persona a yega sano i salvo na 


kanto. 


E persona a deklara di a hañele ku problema i 
ku e mester a landa direkshon di tera lagando 
e boto sunfish atras na Renaissance island. 

Durante fechanan 4 y 
5 di juli un total di 23 
pais tabata presente 
durante e Regional Health 
Communication Network 
(RHCN) organisa pa 
Caribbean Public Health 
Agency (CARPHA). E 
reunion annual aki cual 
a tuma luga na Radisson 
Hotel na Barbados, tabata 
atendi pa empleadonan di 
comunicacion den Salud 
Publico y specialistanan di 
promocion di salud. 
Durante e 2 dianan 
di workshop, e 
participantenan a uza 
diferente metodo cu 
simulacion di casonan. 
Esaki tabata pa practica 
con e proceso di asisti 
conocemento, crea 
capacidad y plan strategico 
pa intervencion pa 
structura “infodemic 
insight reports”. 

Un infodemic manager ta 
crea raportahe infodemico 
di conocemento pa 
yuda œe  autoridadnan 
di salud identifica 
preocupacionnan, 
identifica falta 
di informacion y 
desinformacion riba 
topico di salud. E serie di 
curso aki den “infodemic 
management? ta delinea 
e pasonan y desaroya un 
raportaha infodemico di 
conocimento. 


E reunion a duna 
oportunidad pa cada 
pais presenta ehempel 
di metodo cu lo por crea 
prevencion y minimalisa 
factornan di riesgo na 
nan pais hasiendo uzo di e 
framework aki. Presidente 
di e workshop Dr. Mark 
Sami, Director di Servicio 
Corporativo di CARPHA, 
a enfoca riba e obhetivo 
di e reunion. E obhetivo 
principal ta pa paisnan 
apoya e fortalecemento di 
comunicacion di riesgonan 


SHL Ora 

Minister Dangui Oduber 


ARUBA A PARTICIPA TAMBE NA E REGIONAL HEALTH 
COMMUNICATION NETWORK (RHCN) 


y pa engrandece cada pais 
su abilidad pa crea maneho 
di infodemics. 


Paisnan di reino 
hulandes den Caribe, 
Aruba, Curacao, St, 
Eustasies, Suriname y 


Sint Maarten a manda 
nan representatenan di 
Salud Publico cu por a 
comparti nan experiencia 
y crea un grupo pa traha 
mas di serca den futuro. 
Aruba su representante 
di seccion Promocion di 
Salud sra. Evertsz a sa di 
duna aporte pa elabora 
con e plan nacional 
multisectorial ta guia e 
strategia den prevencion 
bou di Ministerio di Salud. 


Salud Publico ta pone 
enfasis riba e importancia 


di crea un red di 
comunicacion caminda 
cada organisacion 


den salud publico ta 
colabora hunto y crea 
conscientisacion den 
nos comunidad. Salud 
Publico lo sigui cu e tarea 
importante den area di 
prevencion pa yuda nos 
comunidad mehora su 
nivel di salud y estilo di 
bida. 

Prome Minister Evelyn Wever-Croes: 


LO CONSTRUI UN MEMORIAL DI SEGUNDO GUERA 
MUNDIAL NA E PUNTA DI SEROEÉE COLORADO 


Un proyecto cu tin un balor historico y cultural cu ta trece 
desaroyo real pa San Nicolas 


SERO COLORADO 
MEMORIAL 


Sero Colorado Memorial 


Durante di conferencia di prensa 
e siman aki, Prome Minister 
Evelyn Wever-Croes a splica mas 
di e proyecto interesante pa loke 
ta trata un memorial di Segundo 
Guera Mundial. Aruba a forma un 
parti hopiimportante den Segundo 
Guera mundial. E historiado di 
Aruba, señor Dufy Kock, ta traha 
riba conscientisacion di e area aki 
pa recorda nos di e parti di historia 
aki di nos pais. 


Durante di dos guera mundial, 
Aruba su refinerianan tabata 
esunnan cu tabata abasta e 
avionnan di e aliadonan. Cierto 
momento e Alemannan a logra 
isola e forsa di aliadonan di por 
haya abestecimento di e fuel 
cu nan mester cu ta na Aruba y 
Corsou so nan por a haye. Cierto 
momento, e Alemannan a lansa 
un atake masivo riba Aruba cu 
submarinonan pa asina destrui 
nos refineria. Den e proceso aki 


nan a rementa varios barco y como 
47 persona a fayece, entre nan, 16 
hende di Boneiro y otronan tawata 
mas tanto Mericano. 


Pa ancra e parti importante 
aki di nos historia, Gobierno di 
Aruba kier construi un memorial 
na e punta di Seroe Colorado 
cu dos proposito. Un proposito 
naturalmente ta pa nos corda 
pasado y pa nos siña di dje y 
evita pa cosnan asina ripiti. E 
otro proposito ta pa conscientisa 
nos bishitantenanan di e papel 
importante cu Aruba a hunga e 
tempo ey. 


Prome Minister a remarca cu e 
intencion y creencia di esaki ta 
pa e bira un atraccion turistico 
hopi grandi. “Covid a siña nos, 
cu nos mester cambia e producto 
turistico, cambia loke nos tin pa 
ofrece na nos bishitantenan. Nos 
a ripara tambe cu bishitantenan ta 


prefera actividadnan turistico cu 
ta pafo”. 


Gobierno a institui e comision di 
Aruba Outdoors Amenities cu ta 
trahando riba Ayo y Casibari y 
awor riba Seroe Colorado caminda 
e lighthouse ta. Rond e area ey, bo 
por wak 4 ronchi manera bateria 
den tera cu tabata tin cayon y rond 
di nan tabata tin bunkers. Aki ta 
caminda tur cos tabata tuma luga 
pa protehe Aruba su refineria. Un 
balor historico grandi cu no ta bon 
conserva. 


E proyecto ta encera pa cambia 
esaki cu un impacto minimo riba 
naturalesa, manteniendo e balor 
di e naturalesa eybanda y cu gasto 
financiero chikito tambe mirando 
cu no tin fondo grandi. Mei mei di 
e baterianan ta bay bin un looppad 
cu hende por cana y wak rond. E 
lo duna realse na e baterianan 
aki. Tambe lo bin un monumento 
caminda lo tin e nombernan di 
esnan cu a fayece a causa di e 
Segundo Guera Mundial. 


Pa esaki, tin cooperacion di SETAR 
cu a traves di un QR Code por 
download full etimeline, un virtual 
reality di full un pelicula di kico a 
pasa momento pa momento ora e 
submarino tabata yegando cerca y 
te na momento cu el a bombardia e 
barconan. Esaki lo bira un centro 
di atraccion eynan. Ya caba tin 
contact cu e tour operatornan y 
nan ta hopi entusiasma pa ofrece 
esaki adicional na e turistanan. 
Unabes e turista caba di bishita e 
sitio eynan, e tour operatornan lo 
trece e turista den centro di San 
Nicolas y lo coordina kico tur e 
actividadnan ta. 


Tin museonan y otro actvidadnan 
cu lo ofrece e turista e toke 
Caribense cu nos ta ofrece na San 
Nicolas. Banda di e parkinglot di 
Arubus, lo bin un di dos mural 
pa asina cu e turistanan baha di 
bus, den tur trankilidad nan por 
mira e timeline. E murayanan 


ta bay baha pa asina tin un bista 
pa e tereno di refineria y bista pa 
lama. Aki nan por wak unda e 
refineria tabata. Berdad awor por 
wak heronan bieuw, pero e tin su 
balor historico. Ta prueba cu un 
bishitante, ora e haya e storia, e 
lo kier mira mas di cerca unda tur 
esaki a tuma luga. 


“Esaki ta e proyecto cu nos ta 
trahando riba dje. El a wordo 
aproba caba y e fondonan pa esaki 
tambe. E ta un proyecto conhunto 
di Ministerio di  Asuntonan 
General, Ministerio di Turismo, 
y Ministerio di Energia cu tin un 
balor historico y cultural cu ta 
trece desaroyo real pa San Nioclas. 
Esaki ta un proyecto di impacto 
financiero abou y cu fecha di 
inaugracion di 4 of 5 di mei 2024. 
Esaki ta e dia cu nos ta conmemora 
e di dos guera mundial. 


Nos ta aprecia Tourism Product 
Enhancement Fund (TPEF) cu ta 
yuda nos cu e fondonan y demas 
fondo ta bin di nos ministerionan 
y lo bay den presupuesto di otro 
aña y pesey na mei e lo keda cla. 
Nos ta convenci cu esaki lo trece e 
fluho di hende cu nos kier pa asina 
trece e desaroyo y progreso cu nos 
ta busca”, Prome Minister Evelyn 
Wever-Croes a expresa. 

Cera conoci cu candidata No. 6 Gilari Carvillo pa 


Miss Teen Aruba International 
Diasabra 22 di July lo tuma lugar den Cas di Cultura e elleccion 
di Miss Teen Aruba International 2023 


Un total di 8 candidata lo 


competi pa e corona mas 
codicia di nos hubentud 
cual ta Miss Teen Aruba 
International. E aña aki 
GLW Foundation ta cele- 
bra su di 14 elleccion como 
Miss Teen Aruba Interna- 
tional , pues ta preparan- 
do pa su gran celebracion 
di 15 aña na 2024. 

Ban conoce un poco mas 
di Gilari Carvillo 
CONTAMI UN POCO DI 
BO ? 

Mi infancia tabata yen di 
color danki na esaki mi a 
desaroya un personalidad 
alegre y spontaan, sem- 
per cla pa yuda y cu un 
smile na mi cara cu nunca 
lo por falta. Mi tin cu bisa 
cu mi gusta baila, make- 
up, modela pero mas tan- 
to comunica y ta pa esey 
den un futuro no hopi leu 


mi kier prepara mi mes 
den e area turistico y di 
servicio paso mi ta kere 
den e bunitesa y poder di 
palabra. 

KICO TA BO DREAM 
JOB? 

Como hoben activo cu mi 
ta, mi ta wak un potencial 
den nos pais Aruba den 
e sector turistico cu pa 
hopi aña a sa di sostene 
nos economía. Pero a la 
vez mi ta wak e potencial 
creativo y comunicativo 
cu mi tin. Cu si funciona 
esaki lo por bira un opor- 
tunidad di crecimento no 
solo pa mi si no tambe pa 
mi isla stima pasobra mi 
lo crea un compania cu lo 
promove turismo den cu- 
alkier sector. Asina lo gen- 
era empleo y haci mi soño 
di ta mi mesun jefe, doño 
di mi futuro y di aporta 


algo na mi isla Aruba. 
DICON MISS TEEN ARU- 
BA INTERNATIONAL ? 
Ta bunita, ta habri e ben- 
tana nan di hopi oportun- 
idad nan pero e bunitesa 
di paden ta habri e porta 
nan di un futuro brillante 
pesey mi a kies MTAI pa- 
sobra mi ta wak e plata- 
forma cu e experiencia aki 
a trece den e bida di cada 
damita cu a tuma e reto 
di kere den e belleza di su 
soñó nan. Y cu Aruba pa 
chiquito cu e ta su nomber 
ta resona rond di mundo 
demostrando cu nos ta 
más cu belleza. 

KICO TA BO CUMINDA 
PREFERI ? 

Mi ta un persona cu stima 
come, mi ta kere unda 
tin cuminda tin felicidad, 
pero si mi tin cu escoge 
un cuminda sigur lo ta 
nos dushi cuminda crio- 
llo. Mi a siña stima lo cu 
ta di nos. 

CUA TA BO DREAM VA- 
CATION DESTINATION 
> 

Mi mester bisa cu gran 
parti di mi soñó nan ta 
repartí rond di mundo y 
pa busca nan mi ta sigur 
mi lo mester subí un avión 
pa busca nan. Pero si mi 
tin cu kies just uno, mi ta 
sigur esaki lo ta Francia 
pasobra ma crece miran- 
do e potret di Eiffel Toren 
cu pa mi ta representa e 
realizacion den un soñó cu 
di chiquito mi tin y tambe 
lo ta e conexión cu más 
caminda cu mi ta desea di 
conoce. E ta significa con- 
oce más di cerca diferente 
cultura nan y crecimiento 
personal. 

COLOR FABORITO? 

Geel pasobra cada mainta 
cu mi ta wak solo nace 
mi ta valora e Milager di 
bida, mi ta wak den geel 


mi mes, un persona alegre 
y vibrante, un persona cu 
bo por wak di leu y sinti 
feliz. Geel pa mi ta spe- 
ransa, Geel ta e color di mi 
flor favorito Sun flower. 
KICO POR PONEBO RA- 
BIA? 

Honestamente mi ta con- 
sidera mi mes una perso- 
na hopi alegre y tranquilo, 
Masha tiki biaha bo ta 
wak mi rabia. Pero como 
tur hende nos tin nos mo- 
mento nn más difícil cu 
otro y esey ta haci cu Gi- 
lari por rabia pasobra mi 
no tin control di lo cu mi 
ta desea e momento ey. 
Pero esey no kiermen cu 
mi no lo por surpasa, Pero 
toch mi ta purba traha 
riba mi mes cada día pa 
asina por ta e miho ver- 


sion di mi mes. 

KICO TA HACIBO FELIS? 
Gilari ta un persona Felis, 
y lo cu ta haci mi felis ta 
sa cu mi ta e doño di mi 
mesun felicidad. Di Aru- 
ba mi ta stima y ta haci mi 
Felis bai lama, esey ta mi 
happy place, sinti cu mi ta 
bida unda mayoría di hen- 
de rond di mundo Ta bin 
vacation, lo cu mi ta jama 
mi hogar ARUBA 

Nos ta desea Gilari tur 
clase di exito pa anochi 
final di Miss Teen Aruba 
International, si bo ta de- 
sea di cumpra kaarchi por 
hanja esaki serca bo can- 
didata prefer pa 50 florin 
of reserve dibo na 5616151. 
Miss Teen Aruba Inter- 
national nos ta e ACA- 
DEMIA 


e CS ESA DT arn EA 


TEMPO VALIDO TE DIAHUEBS 20 DI JULI 2023, 18:00 
ORA 


TEMPO: 
AWE TARDI Y AWE NOCHI: PARCIALMENTE NUBLA Y 
GENERALMENTE SECO 
DEN MARDUGA Y MAYAN: PARCIALMENTE NUBLA 
CU UN AWACERO BREVE 


TEMPERATURA MAXIMO 33 GRADO CELSIUS 
El 


TEMPERATURA MINIMO 27 
INDICE DI CALOR (HEAT ! 


UN AVISO PA BOTO CHI 


a 


TO PA PARTINAN OOST TE 


NOORDWEST 
DI COSTA TA NA VIGOR. 
TA SUGERI OPERADORNAN DI BOTO CHIKITO PA 
BAI CU 
CAUTELA NA OTRO PARTINAN RIBA LAMA HABRI 


PRONOSTICO DI TEMPO PA PROXIMO 3 DIANAN: 
PARCIALMENTE NUBLA CU UN AWACERO BREVE. 
BIENTO LO TA FOR DI DIRECCION OOST Y 
MODERA TE BASTA FUERTE, FUERTE TE DURO 
DEN RAFAGA; TEMPERATURA (GRADO CELSIUS) 
MAX / MIN LO TA: 33 / 28 

Parlamentario independiente mr. dr. Rycond Santos do Nascimento: 


Laga e muchanan hunga pafo pa 
nan ta mas feliz y mas sabi 


Mi ta corda con ora mi 
tabata chikito nos tabata 
biba patras di Supermer- 
cado Favorito na Playa. 
Muchanan di e bisindario 
tabata hunga kaki sconde 
of futbol pafo te ora bira 
scur y e mamanan cum- 
insa rabia cu mester bin 
paden. Tabatin comiq- 
uita, El Chavo del Ocho y 
El Chapulin Colorado. Ta 
tempo di Atari y di Super 
Mario Bros riba Ninten- 
do, pero no tabatin ni tab- 
let, ipad of celular. P'esey 
no tabata keda nada otro 
pa e muchanan cu haci 
amistad, combersa, rabia, 
pleita y tin biaha bringa. 
Ta hustamente e wega- 
nan cu nos tabata hunga 
pafo cu otro a yuda nos 
siña haya un sentimento 
comun y e importancia 
di bon relacionnan. Nos 
tabata siña domina nos 
mesun emocionnan y 

soluciona nos problema 
di mucha. Door di core 
asina tanto nos tabata 
mas saludabel y door di 
inventa wega nos tabata 
mas creativo. Na final di 
dia nos tabata mas feliz. 
Sin realisa hunga cu otro 
a pone fundeshi pa nos ta 
un comunidad mas uni. 

E tempo ey tambe tabatin 
necesidad y pobresa. Nos 
mayornan tabata enfrenta 
nan reto. Un tempo awa di 
cranchi tabata sali oraño 
y mester a cumpra awa pa 
bebe na supermercado. 
Sin embargo nos mayor- 
nan tabatin fe y speransa 
den un miho futuro. Nos 
mayornan tabata conta 
nos di e tempo cu nos 
bisawelonan a bay traha 
na Cuba y nos tabatin e 
orguyo di Status Aparte. 
Amabilidad tabata parti 
di nos identidad y tene 
Aruba limpi tabata parti 

di un responsabilidad 
comparti. Nos mayornan 
no tabata perfecto, pero 
nan a inculca norma y ba- 
lornan den nos, manera 
curashi pa para pa nos 
mes, husticia, sabiduria y 
hiba un bida modera. 
Awendia nos comunidad 
ta kibrando y ta cay for di 
otro. Nos salud mental ta 
afecta, nos tin stress, an- 
gustia y tin biaha hasta 
desespera. E motibo ta cu 
nos comunidad ta pone 
henter su speransa den 
gobierno. Supuesto ex- 
pertonan ta bisa “it takes 
a village to raise a child” 
pa pone nos kere cu ta re- 
sponsabilidad di gobierno 
pa educa nos yiunan. Nos 
ta kere cu ta responsabi- 
lidad di gobierno pa caba 
cu abuso sexual di menor- 
nan. Nos ta pensa cu ta 
gobierno mester zorg pa 
nos cuido medico y cu ta 
gobierno mester cuida 
nos grandinan. Nos ta tira 
culpa riba gobierno pa un 
“poder di compra” cu ta 
bira mas chikito. Nos ta 
culpa gobierno pa pobre- 
sa y nos kier pa gobierno 
soluciona nos problema 
di vivienda. Nos ta ciego 
pa e hecho cu ta husta- 
mente e dependencia riba 
gobierno ta horta nos me- 
sun poder pa cambia nos 
mesun bida. 

Nos comunidad ta en- 
tregando henter nos pod- 
er di cambia nos propio 
destino den man di gobi- 
erno. En bes di pone nos 
fe den Dios, duna priori- 
dad na nos famia y traha 
duro pa bay dilanti, nos a 
pone nos fe den gobierno 
pa trece felicidad den nos 
hogar. Asina nos ta nenga 
nos mesun poder y re- 
sponsabilidad pa crea un 
famia funcional, un situa- 


cion financiero mas con- 
fortabel y mas salud. 

Ta tempo pa stop nos de- 
pendencia emocional di 
gobierno y tuma control 
di nos mesun bida. Ta 
tempo pa lucha manera 
nos antepasadonan pa un 
miho futuro pa nos yi- 
unan. E solucion ta den 
nos man. Si nos kier yi- 
unan mas feliz, duna nan 
espacio pa nan hunga y 
cansa nan curpa. Si nos 
kier pa nos yiunan siña 
e importancia di respeta 


MITE "EV 


otro, laga nan hunga pa 
siña con pa anda cu otro. 
Si nos kier cu nos yiunan 
ta siña miho na scol laga 
nan hunga of haci deporte 
pa stimula nan cerebro. 
Si nos kier desaroya nos 
mes tambe, nos por cum- 
insa na aspira na tin mas 
curashi pa para pa nos 
famia y pa nos mes, na 
husticia den nos pais, na 
sabiduria pa tuma e deci- 
sionnan corecto y na hiba 
un bida modera y conten- 
to. 

Cera conoci cu candidata No. 5 Glairis Feliz Segura 


pa Miss Teen Aruba international. 


Diasabra 22 di July lo tuma lugar den Cas di Cultura e elleccion 
di Miss Teen Aruba International 2023 


E TOURISM CREDIT TA CONFIRMA TURISMO DI 


ORANJESTAD -— Aruba 
su turismo ta pasando den 
su miho momento. Minis- 
ter di Turismo y Salud Pu- 
blico sr. Dangui Oduber ta 
elabora riba e rapport di 
Banco Central. E rapport 
publica ta indica cuanto 
Aruba a ricibi na Tour- 
ism Credit den e prome 
kwaartal di aña 2023. E 
cifra aki ta indica cuanto 
placa turismo ta laga atras 
den Aruba su economia. 

E maneho di Minister 
Oduber ta dunando e re- 
sultado cu nos ta buscan- 
do. Nos ta logrando y ta 
hayando e turistanan cu 
ta afluente. Esaki ta keda 


Un total di 8 candidata lo 
competi pa e corona mas 
codicia di nos hubentud 
cual ta Miss Teen Aruba 
International. E aña aki 
GLW Foundation ta cele- 
bra su di 14 elleccion como 
Miss Teen Aruba Interna- 
tional , pues ta preparan- 
do pa su gran celebracion 
di 15 aña na 2024. 

Ban conoce un poco mas 
di Glairis Feliz 

CONTAMI UN POCO DI 
BO ? 

Mi nomber ta Glairis mi 
ta un alegre positivo, y 
gusta yuda esun nn round 
di mi, mi ta hopi careful 
ku e persona,ku mi stima 
y aprecia, mi gusta tende 
cantica, y baila. 

KICO TA BO DREAM 
JOB? 

Mi dream job lo ta tin mi 
propio spa of agency be 
someone professional and 
exitosa. 

DICON MISS TEEN ARU- 


BA INTERNATIONAL ? 
Ma dicisi drenta miss teen 
international mane algo 
diferente , después di al- 
gun seminario y lo ke falta 
ma siña ku ta mas ku esey 
tanto kos ma siña di mi 
mes como otro personan, 
ma elegi Miss teen inter- 
national pa siña pa bira un 
mihor persona dia a dia 
and bloom to the amazing 
queen that i can be. 

KICO TA BO CUMINDA 
PREFERI ? 

Mi cuminda preferi ta 
pasta alfredo, mi gusta un 
pasta blanca ku shrimpss 
delicios! 

CUA TA BO DREAM VA- 
CATION DESTINATION ? 
Mi dream vacation des- 
tination lo ta Republica 
Dominicana, mi pais mi 
cultura mi hende nan mi 
lo gusta bay di vacacion y 
pasa un tempo fenomenal 
ku mi ser nan queri 
COLOR FABORITO? 


Minister Dangui Oduber 


refleha den e cifranan 
di e prome kwaartal di 
aña 2023 di nos Tourism 
Credit cu ta e indicador di 
mas importante pa midi e 
calidad di bo turismo. 
Minister Oduber a indica 
cu den e prome kwartaal 
di aña 2023 e cantidad di 
placa cu turistanan ta laga 
atras a crece cu 361 miyon 
florin si compara esaki cu 
e prome kwaartal di aña 
2019. Mester corda cu aña 
2019 tabata un aña record 
di turismo na Aruba. 

Pa e prome kwartaal di 
aña 2023 e tourism credit 
a crece cu 22% den com- 
paracion cu e prome 


kwartaal di aña 2019. Si 
compara esaki cu aña 
2022 e Tourism Credit a 
crece 37%, esaki ta tre- 
mendo. 

Turistanan a laga 1.347 
biyon florin den nos eco- 
nomia durante e prome 
kwaartal. Esaki a traduci 
su mes den un crecemen- 
to di 247 miyon florin den 
comparacion cu prome 
kwartaal di aña 2019. Du- 
rante e mesun periodo na 
aña 2022 Aruba a ricibi 
986.7 miyon florin. 
Turismo ta e driver di nos 
economia, pesey Minister 
Oduber ta bay sigui in- 
verti den producto Aruba. 


Sin e crecemento aki di 
turismo Aruba lo ta den 
problemanan hopi mas 
grandi. Directo ofindirec- 
to por sinti e efectonan di 
e crecemento di e tourism 


Mi color faborito ta e color 
geel 

KICO POR PONEBO RA- 
BIA? 

Mi ta un persona hopi 
tranquilo asina den e 
manera ey casi nada ta la- 
gami rabia, solamente ora 
hende ta tratami malo, of 
abusa di mi confianza y 
amor. 

KICO TA HACIBO FELIS? 
Loke ta hasimi feliz ta hopi 
simpel mi mama, e luz den 
mi bida mi inspiration to 
be, mi rumanan y famia 
nan mi friends y ora mi 
bebe orange juice hahaha! 
Nos ta desea Glairis tur 
clase di exito pa anochi 
final di Miss Teen Aruba 
International, si bo ta de- 
sea di cumpra kaarchi por 
hanja esaki serca bo can- 
didata prefer pa 50 florin 
of reserve dibo na 5616151. 
Miss Teen Aruba Interna- 
tional nos ta e ACADEMIA 


CALIDAD 


credits. 

Mester mantene e desti- 
nacion di Aruba competi- 
tivo y di calidad pa nos 
sigui tin mas crecemento 
economico den futuro. 

Heart-Centered Leadership Foundation ta 
celebra 15 aña ta empodera hoben 


Dia, 2 di juli 2023, Heart- 
Centered Leadership 
Foundation (HCLF) a 
cumpli 15 aña di 
existencia. Desde HCLF 
su lansamento na 2008, e 
fundacion su meta princi- 
pal ta pa inspira y 
empodera hobennan pa 
realisa ken nan ta, kico 
nan habilidadnan y talen- 
tonan ta, y pa bira mas 
consciente di e futuro cu 
nan kier crea. 

HCLF ta pone atencion y 
duna prioridad na e bien- 
estar social y emocional di 
hobennan. Su 
programanan ta ofrece 
e espacio pa forma un 
fundeshi fuerte unda aun- 
ke nan por tambalia of 
cay, hobennan tin e resil- 
iencia mental cu ta stimu- 
la nan pa lanta bek, para 
firme den nan sapato 

y enfrenta e retonan cu 
nan por ta encontrando 
den bida. HCLF su pro- 
gramanan ta crea 
oportunidad pa e genera- 
cion actual por tin e capa- 
cidad pa tuma decision- 
nan responsabel cu ta 
preveni accionnan cu por 
tin consequencianan da- 
ñino na nan futuro. HCLF 


ta enrekese e 

confiansa di hobennan pa 
nan por kere den nan me- 
sun potencial y usa nan 
habilidadnan pa 

crea un diferencia den nan 
bida personal y tambe den 
comunidad. 

Den e delaster 15 aña, 
HCLF a alcansa logronan 
remarcabel. E fundacion a 
logra implementa 4 
proyectonan grandi y dife- 
rente proyectonan piloto 
cual tur a contribui na me- 
horacion di hoben 
particularmente den area 
di desaroyo di caracter, 
resiliencia mental, y lider- 
azgo personal. 


Proyectonan manera “Nan 
Futuro, Nos Deber” a en- 
foca riba prevencion di 
‘school dropouts’ 

door di a ofrece herment- 
nan pa nan conoce nan 
mes miho y fortalece habi- 
lidadnan interno pa 

asina haci decisionnan 
consciente. Ademas, 
HCLF a ofrece guia indi- 
vidual y den grupo riba 
nan 

aspectonan social emocio- 
nal. 

Otro proyecto cu HCLF a 
completa recien ta “Cu- 
rason pa Curason” unda a 
duna 225 hobennan 

di 4 school secundario 


e chens pa por comparti 
kico nan mester pa me- 
hora nan resiliencia 
mental. 

Pa medio di e proyectonan 
aki, HCLF a haci un im- 
pacto den bida di mas cu 
2500 hoben, na 

unda nan por a crece como 
persona y tambe cumpli 
cu nan trayecto academico 
y profesional. 

HCLF a colabora cu 13 
school secundario y mas 
cu 300 educadornan y 
profesionalnan den 

area social, unda por a 
brinda sesionnan y train- 
ing interactivo cu ta en- 
foca riba e 
‘Heart-Centered Ap- 
proach’. Esaki ta un filoso- 
fia cu ta enfoca riba inte- 
gracion di empatia, 
compasion, inteligencia 
emocional den practica 
ora ta traha cu hobennan 
y pa asina nan por 

brinda sosten y guia mas 
efectivo. 
onder 
hap van 
de Gouverneur van Aruba 
Un programa cu HCLF 
ta conoci pa organisa na 
Aruba desde 2012 ta ACE 
(Achievement and 
Commitment to Excel- 
lence) Program. ACE Pro- 
gram ta un programa di 
HCLF su partner, 

Educare Foundation (Los 
Angelos), diseña pa duna 
alumnonan e confiansa y 
motivacion propio 

pa nan por cumpli cu nan 
logronan personal y com- 
pleta school secundario. 
HCLF a ofrece ACE 
Program na 5 school se- 
cundario alcansando 450 
studiantenan y den dos 
otro ocasion a brinda 

e programa aki na un total 
di 170 hoben di tur skina 
di Aruba. 

Mayornan di hobennan cu 
a participa por a raporta 
cambio visibel den nan 
yui manera sali for di 


Beschermheersc- 


nan zona di comfortabili- 
dad, acepta y practica ex- 
presion propio, aumento 
den motivacion den 

nan estudio, stima y acep- 
ta nan mes, comunica nan 
sintimento y necesidad- 
nan positivamente. 

HCLF ta orguyoso di e 
esfuerso colaborativo cu 
a forma den e delaster 
añanan cu 
organisacionnan y part- 
ners na Aruba y afo. 

Pa medio di e colabora- 
cion, HCLF por a sigui 
brinda cambio den comu- 
nidad na un manera 
sostenibel. 

HCLF ta sumamente agra- 
decido pa e sosten di or- 
ganisacionnan y partners 
cu ta apoya e 

mision y vision di e funda- 
cion. 

Reflehando bek riba e 15 
aniversario di HCLF, e 
fundacion ta expresa grat- 
itud na tur esnan cu 

ta haci e trabou impac- 
tante aki posibel incluy- 
endo su directiva actual y 
di pasado, empleadonan 

y boluntarionan cu tin e 
desaroyo di hobennan cer- 
ca di nan curason. HCLF 


ta gradici 
especialmente su partners 
CEDE Aruba, EduCare 


Foundation, y Futura Lab. 
Ademas, 

instancianan manera go- 
bierno di Aruba, Samen- 
werkende Fondsen Cari- 
ben y Fonds 21. 


HCLF no ta keda falta 
di menciona sponsors y 
donacionnan cu a bin di 
companianan local. 

Pa siña mas di HCLF por 
bishita nan website www. 
helfaruba.org of por bishi- 
ta rednan social 

manera Facebook HCL- 
Foundation y Instagram 
helfaruba. Por tuma con- 
tact cu HCLF via email 
hclfarubagmail.com of 
via WhatsApp 5841211. 

50 AÑA DAK, EXPO 'JUBILATOIRE' 
DEN LEBUINUS 


Asociacion di artista DAK 
ta celebrando su 50 ani- 
versario na 2023. Cu casi 
cien artista miembro hun- 
to cu artista invita, DAK ta 
expone mas arte cu nunca. 
Di principiante joven te 
artista cu pension na DAK 
cu nivel sorprendente- 
mente halto. 

SAC'I DAK di GN pa 
burgemeester König 
Burgemeester Kónig di 
Deventer, hunto cu presi- 
dente di DAK a realiza 
apertura di e expo 'jubila- 
toire' di DAK den Lebui- 


nus. Burgemeester König, 
despues a risibi di presi- 
dente di DAK, Sra. Ellen 
Groenewegen un SAC'I 
DAK cu un obra di Arte 
miniatura di e Arubano 
GN  (www.gustavenouel. 
nl), para band'í su pintura 
di JAZZ ART. 

GN ta un di e docente/en- 
trenador di pintura mas 
nobo di DAK. Den pasado 
JAZZ ART di e conocido 
artista Arubano/Caribeño 
a colga den pabejon Hu- 
landes durante un Art Fair 
mundial ( WORLDEX- 


PO92). GN ta mustra un 
pintura di su conocido se- 
rie di JAZZ ART na e expo 
di DAK. Tambe den cierto 
otro intercambio cultural, 
Arte di GN tabata util pa 
nos Reino. (pa Hulanda 
y/o e parti di Reino den 
Caribe). 


Durante e exposición di 
Asociacion di Artista na 
Deventer, tin Saco di DAK 
disponibel cu un surprise. 
Cada SAC'T DAK ta con- 
tene un surprise creativo 
di un artista di DAK. 

Durante e aña jubilar 
2023, DAK ta organisa 
masha hopi actividad 
artístico na Deventer. Ar- 
tista di tur edad y nivel ta 
miembro di e asociación di 
artista DAK. (Di principi- 
ante joven te artista cu di- 
ploma di arte academico). 


GN recientemente por a 
comparti su experiencia 
internacional como pintor 
di mural como supervisor 
di artistanan talentoso di 
DAK cu un mural di más 
de 90 metros cuadra na 
Fortuinhof, pa celebra e 
50 aña di DAK y como 
un oda na Deventer, ciu- 
dad 'Hanze'. Imagen di 
esaki por ser mira den e 
exposición. Resultado di 
varios workshop tambe 
por ser mira den e ex- 
posicion aki. Juventud di 
Aventus (scol MBO) cu 
kier bira/ta artista tambe 
despues, ta mustra resul- 
tado di nan workshop na 
DAK den e expo aki. . 


Algun artista profesional 
di mas famoso y/o mas 
reconosi den region DAK 
a contrata pa guia nan 
miembro/artista creativo 
y pa stimula arte regional 


en general. 

E Asociación de artista 
a pidi e artistanan pro- 
fesional conosi pa nan 
tambe mustra un di nan 
arte representativo den e 
expo 'Jubilatoire'. Na de 
exposición especial aki pa 
tur nivel, celebrando e 50 


aña di DAK, pintura, ce- 
ramica, modelado, graba- 
do y otro tecnicanan, por 
ser 'admira' tur dia te 6 di 
Augustus di 11 pa 17 hr y 
Diadomingo di 12 pa 16 hr, 
den Lebuinus. Tur hende 
ta bon bini. Entrada ta 
gratis. 

IPA a celebra e logro di su 30 
graduadonan 


Recientemente, Instituto Peda- 
gogico Arubano (IPA), a tene su 
ceremonia di graduacion di aña 
academico 2022-2023. Cu or- 
guyo, IPA ta anuncia cu awor nos 
enseñansa ta conta cu un grupo 
di 30 maestro cu lo reenforsa 
nos educacion na Aruba. E grad- 
uadonan tin diferente specialisa- 
cion, entre otro, Bachelor Neder- 
lands als Vreemde Taal, Movecion 
y Salud, Pedagogisch Didactisch 
Getuigschrift y Estudio pa mae- 
stro di Enseñansa Primario. 

E studiantenan cu a gradua den 
aña academico 2022-2023 ta: 
Bachelor Nederlands als Vreemde 
Taal: Tarah Ajodhia, Marliènne 
Lyder, Mylainah Maduro, Nadine 
Murray, Laurence 

Wilming. Movecion y Salud: Lili- 
anne Saladine, Dillon Willems. 
Pedagogisch Didactisch Getu- 
igschrift: Xzmyra Croes, Kevin 
Hodge, Saskia Loopstok. Estudio 
pa maestro di Enseñansa Prima- 
rio: Criselma Adams, Jouene- 
lin Blanco, Lugena Boekhoudt, 
Karen Cuaran Castillo, Sandhya 
Dyal, Shanella Hijmering, Cis- 
laine Jansen, Jowen Maduro, Fia- 
nardys Matos Gonzales, Giomary 
Rafael, Gabriel Vrolijk, Jesseline 
Berg, Kayleigh Esguerra, Whit- 
ney Gutierrez, Ligia Lugo Men- 
doza, Dariëne Rodgers, Beverly 
Rojer, Norine Werleman. Bache- 
lor Papiamento Trayecto Cortico: 
Gwendoline Vrolijk. Bachelor Pa- 


piamento Estudio Inicial: Aimee 
Rosina. 

Alabes e graduadonan di e colab- 
oracion entre Wayne State College 
y IPA tambe tabata tey presente 
na IPA su graduacion. Un total di 
11 profesional den campo di edu- 
cacion a forma e prome grupo di 
Aruba pa sigui e estudio Master 
of Science in Education (MSE): 
Curriculum & Instruction - In- 
structional Leadership di Wayne 
State College na Nebraska. Aunke 
cu nan no ta graduadonan oficial 
di IPA, IPA ta celebra e momento 
aki basa riba e colaboracion en- 
tre IPA y Wayne State College. E 
graduadonan ta: Swinda de Cuba 
- Arendsz, Emilaine Giel, Tamara 
Hamlet, Regina de Kort, Nadia 
Maduro, Zuleika Fernandes Per- 
na - Silva, Franklin Richardson, 
Charmaine Tromp - Maduro, Ru- 
zischka Tromp, Sherissa Tsu y Ra- 
chel Werleman. 

Durante e graduacion, directora 
general drs. Marilyn Richard- 
son a dirigi palabra na e publico 
presente, specialmente na e grad- 
uadonan. El a inicia su discurso 
bisando e graduadonan cu nan a 
logra di bira maestro di scol of a sa 
di amplia nan conocemento, abili- 
dad y competencia como maestro 
existente por medio di tremendo 
dedicacion y perseverancia. 


Hunto diseñando futuro tabata e 
tema di IPA su graduacion. E men- 


sahe cu drs. Richardson a com- 
parti cu e graduadonan ta cu cada 
un di nan tin poder enorme pa 
por influencia nos comunidad. Ta 
duel e di wak con mundialmente 


y na Aruba no ta duna e profe- 
sion di maestro e balor y posicion 
cu e merece. Como educador nos 
ta diseñador y creador di futuro. 
Drs. Richardson a elabora riba e 
importancia di e palabra hunto y e 
rol clave cu cada educador tin: “Pa 
nos por resolve e retonan cu edu- 
cacion y educadornan ta enfren- 
tanto nos mester di henter e ca- 
dena den enseñana pa traha riba 
solucion. For di Minister di Ense- 
ñansa, pa Departamento di Ense- 
ñansa, pa directivanan di scol, 
instituto di formacion di maestro 
y e maestronan mes.” Segun drs. 
Richardson, cada un riba su mes 
tin cu traha riba mehoracion di 
e posicion, e imagen di maestro. 
E profesion aki ta demasiado im- 
portante pa nos futuro pa no tin 
un posicion clave den nos comu- 
nidad. Hunto nos mester percura 
cu e pasion pa kier ta un maestro 
ta rebiba y keda stabil bao di e 
generacionan nos dilanti. 


PEN2030 ta para pa, entre otro, 
responsabilidad comun pa un 
enseñansa di calidad, “empower- 
ment”, respet, mentalidad habri 


y curiosidad pa siña. Drs. Rich- 
ardson a splica cu e graduadonan 
tin e base aki den nan formacion 
como maestro, pero awo ta keda 
na cada un di nan pa keda nutri 
e balornan aki p'asina carga e vi- 
sion di PEN2030. 


Drs. Richardson a termina su dis- 
curso bisando e graduadonan cu 
awe nan ta celebra un logro, pero 
corda cu no tin limite na cuanto 
nan mes por desaroya y sigui siña 
pa ta un 

miho persona, un miho profe- 
sional, un “lifelong learner’ p'asina 
hunto crea un miho mundo pa nos 
tur. 


E anochi aki tabata uno hopi ame- 
no, caminda e comunidad di IPA 
conhuntamente cu famia y invita- 
do di e graduadonan a celebra nan 
logro den Arikok Saloon di Hyatt 
Place. E anochi tabata acompaña 
cu e tononan musical di Suona. 


IPA ta desea tur colega nobo un 
carera fructifero y exitoso. Nos 
ta spera cu Todopoderoso lo guia 
y duna boso sabiduria pa eherce 
e bunita profesion di maestro cu 
hopi amor y dedicacion. Pabien na 
tur graduado y un feliz vakantie 
na tur e maestronan y muchanan 
di Aruba! 

Pastoral Hubenil Aruba cu Misa di 
Envio y gradicimento 


fondo pa asina haciebiahe tur cu a coopera cu spon- 
aki posibel pa e hobennan sor di cualkier material y 
di e diferente parokianan. of producto pa cu e biahe. 
Tambe un danki ta bay na Masha masha danki! 


Diadomingo ultimo, pa tambe e fiesta di Birgen 


S'or di mainta pastoor 
Andry di parokia Cristo 
Rey di Brazil a celebra un 
bunita Misa di Envio pa e 
delegacion di Aruba cu lo 
biaha diabierna 21 di juli 
pa e Hornada Mundial di 
Hubentud, cu e aña aki ta 
tuma luga na Lisboa, Por- 
tugal. 


Tur e hobennan cu ta bi- 
aha, a participa cu e tar- 
eanan, cu nan a ricibi pa 
e misa aki. Pastoor Andry, 
kende ta e pastoor encarga 
cu asunto di hubentud, 
a duna mandato na tur e 
hobennan pa nan mision 
aya na Lisboa y tur hoben 
a bay di acuerdo cu esaki. 
Tabata un mainta di ala- 
bansa y adoracion cu can- 
to y musica di God's Sons. 


Riba e dia aki a celebra 


del Carmen. Tur miem- 
bro di delegacion a ricibi 
un Cadena di Mision y un 
scapulario di e birgen. Na 
final di e misa, un y tur a 
bay den procesion cu nan 
auto dorna cu blaas di col- 
or bruin/beige den bario 
di Brazil y San Nicolas cu 
e imagen grandi di Bir- 
gen del Carmen. Cu esaki 
Pastoral Hubenil Aruba 
(PHA) ta gradici pastoor 
Andry pa e bunita santo 
sacrificio di misa y su 
amor y dedicacion na nos 
hobennan. 


Na nomber di tur e hoben- 
nan cu ta bayendo Portu- 
gal pa representa Aruba 
na e Hornada Mundial di 
Hubentud, PHA ta gradici 
un y tur cu di un forma 
of otro a coopera cu tur e 
actividadnan pa recauda 


m 


E 
iz ] 
"a 
A 


feliz d 
“Independenc 


la 


